S-37/2009

Mál þetta, sem dómtekið var 9. október sl., er höfðað með ákæru útgefinni af lögreglustjóranum á höfuðborgarsvæðinu 30. desember 2008 á hendur Á-kk-þgf H-kk-þgf, Grundartanga 4, Mosfellsbæ fyrir eftirtalin fíkniefna- og umferðarlagabrot:

I.

Umferðarlagabrot, með því að hafa þriðjudaginn 31. október 2006, ekið bifreiðinni R-7833, með 92 km hraða á klukkustund á Hringbraut í Reykjavík, á vegarkafla til móts við Bjarkargötu, þar sem leyfður hámarkshraði var 50 km á klukkustund.

Þetta er talið varða við 1. mgr. 37. gr., sbr. 1. mgr. 100. gr., umferðarlaga nr. 50/1987.

II.

Fíkniefnalagabrot, með því að hafa þriðjudaginn 22. maí 2007, haft í vörslum sínum 0,88 g af amfetamíni, sem lögregla fann við leit á ákærða á lögreglustöðinni á Hverfisgötu í Reykjavík.

Þetta er talið varða við 2. gr. sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

III.

Fíkniefnalagabrot, með því að hafa miðvikudaginn 26. mars 2008, í bifreiðinni RO-706 við Strandgötu 82-84 í Hafnarfirði, haft í vörslum sínum 1,31 g af amfetamíni sem lögregla fann við leit í bifreiðinni.

Þetta er talið varða við 2. gr. sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

IV.

Umferðarlagabrot, með því að hafa mánudaginn 28. apríl 2008, ekið bifreiðinni BD-078, merktri einkanúmerinu R-396, óhæfur um að stjórna henni örugglega vegna áhrifa ávana- og fíkniefna, suður Vesturlandsveg í Reykjavík, uns lögregla stöðvaði aksturinn á Vesturlandsvegi við Suðurlandsveg.

Þetta er talið varða við 1. og 2. mgr. 45. gr. a., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

V.

Umferðarlagabrot, með því að hafa aðfaranótt sunnudagsins 13. júlí 2008, ekið bifreiðinni FD-236, merktri einkanúmerinu R-396, sviptur ökuréttindum vestur Breiðholtsbraut í Reykjavík, uns lögregla stöðvaði aksturinn á Breiðholtsbraut við Seljaskóg.

Þetta er talið varða við 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997.

VI.

Umferðarlagabrot, með því að hafa þriðjudaginn 15. júlí 2008, ekið bifreiðinni FD-236, merktri einkanúmerinu R-396, sviptur ökuréttindum norður Fiskislóð í Reykjavík uns lögregla stöðvaði aksturinn á Fiskislóð til móts við hús nr. 5.

Þetta er talið varða við 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að 2,19 g af amfetamíni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Í þinghaldi hinn 27. mars 2009 var þingfest sakamálið nr. S-259/2009 og sameinað þessu máli, en þar er ákærða gefin að sök, með ákæru útgefinni af lögreglustjóranum á höfuðborgarsvæðinu 10. mars 2009, eftirtalin umferðarlagabrot framin á árinu 2008 og 2009:

1. Að morgni sunnudagsins 31. ágúst 2008 ekið bifreiðinni GP-774 sviptur ökurétti suður Trönuhraun í Hafnarfirði við hús nr. 3, þar sem akstri lauk.

2. Sama dag og ákæruliður 1 ekið bifreiðinni FD-236 sviptur ökurétti, án skráningarmerkja og ótryggðri, norður Reykjanesbraut í Kópavogi við Smáralind þar sem lögregla stöðvaði aksturinn.

3. Laugardaginn 4. október 2008 ekið bifreiðinni YH-149 sviptur ökurétti austur Arnarnesveg í Garðabæ við Akrabraut þar sem lögregla stöðvaði aksturinn.

4. Aðfaranótt miðvikudagsins 18. febrúar 2009 ekið bifreiðinni EK-131 norður Hafnarfjarðaveg í Garðabæ við Arnarnesbrú þar sem lögreglu stöðvaði aksturinn.

Eru brotin talin varða við 1. mgr. 48. gr., og í lið 2 við 1. mgr. 64. gr. og 1. mgr. 93. gr., allt sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar.

Í þinghaldi hinn 1. apríl sl. var þingfest málið nr. S-318/2009 og það sameinað þessu máli, en þar ákærða gefin að sök, með ákæru lögreglustjórans á höfuðborgarsvæðinu útgefinni 27. mars 2009,að hafa að morgni fimmtudagsins 22. janúar 2009 ekið bifreiðinni UB-412, undir áhrifum ávana- og fíkniefna og óhæfur til að stjórna henni örugglega (amfetamín í blóði 995 ng/ml) og sviptur ökurétti við Kauptún í Garðabæ, þar sem lögregla stöðvaði aksturinn.

Er brot þetta talið varða við 1. gr., sbr. 2. mgr., 45. gr. a, og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar, greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Í þinghaldi hinn 9. október sl. var þingfest sakamálið nr. S-1195/2009 og það sameinað þessu máli, en þar er ákærða gefið að sök, með ákæru lögreglustjórans á höfuðborgarsvæðinu dags. 9. október 2009, að hafa framið eftirgreind brot í Hafnarfirði nema annað sé tekið fram á árinu 2009:

I.

Fíkniefnalagabrot, með því að hafa föstudaginn 2. janúar við Hvaleyrarbraut 29 í haft í vörslum sínum 20 töflur af MDMA og 3,50 g af amfetamíni sem fundust í buxnavasa ákærða eftir leit lögreglu.

Er þetta talið varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Umferðarlagabrot, með því að hafa:

1. Fimmtudaginn 26. febrúar ekið bifreiðinni AJ-747, sviptur ökurétti, ótryggðri og óskráðri vestur Flatahraun, suður Reykjavíkurveg við hringtorg við Arnarhraun, þar sem lögregla stöðvaði aksturinn.

2. Aðfaranótt laugardagsins 28. febrúar ekið bifreiðinni sömu bifreið og í ákærulið sviptur ökurétti, ótryggðri og óskráðri norður Hvaleyrarbraut, þar sem lögregla stöðvaði aksturinn.

3. Laugardaginn 25. apríl ekið vélhjólinu OT-654 sviptur ökurétti, ótryggðu og óskráðu norður Reykjavíkurveg við bensínstöð N1, þar sem lögregla stöðvaði aksturinn.

4. Að kvöldi föstudagsins 8. maí ekið bifreiðinni LH-489 sviptur ökurétti, suður Reykjanesbraut að bensínstöðunni Orkunni, þar sem lögregla stöðvaði aksturinn.

5. Þriðjudaginn 19. maí ekið sömu bifreið og í ákærulið 4 sviptur ökurétti við Strandgötu, þar sem lögregla stöðvaði aksturinn.

6. Sunnudaginn 28. júní ekið bifreiðinni RE-753 sviptur ökurétti við Reykjavíkurveg, þar sem lögregla stöðvaði aksturinn.

7. Miðvikudaginn 8. júlí ekið bifreiðinni UB-412 sviptur ökurétti vestur Strandgötu, þar sem lögregla stöðvaði aksturinn.

8. Aðfaranótt föstudagsins 10. júlí ekið sömu bifreið og í ákærulið 6 sviptur ökurétti suður Miðvang, þar sem lögregla stöðvaði aksturinn.

9. Sunnudaginn 12. júlí ekið sömu bifreið og í ákærulið 6 og 8 sviptur ökurétti suður Reykjavíkurveg við Hjallabraut þar sem lögregla stöðvaði aksturinn.

10. Mánudaginn 13. júlí ekið bifreiðinni R-78338 sviptur ökurétti norður Hafnarfjarðaveg, þar sem lögregla stöðvaði aksturinn.

11. Að morgni 2. ágúst ekið sömu bifreið og í ákærulið 6, 8 og 8 sviptur ökurétti og með of marga farþega innanborðs vestur Norðurfell í Reykjavík við Austurberg, þar sem lögregla stöðvaði aksturinn.

12. Að kvöldi þriðjudagsins 4. ágúst ekið sömu bifreið og í ákærulið 6, 8 og 9 sviptur ökurétti austur Ártúnsbrekku í Reykjavík, þar sem lögregla stöðvaði aksturinn.

13. Aðfaranótt fimmtudagsins 27. ágúst ekið bifreiðinni RE-753, sviptur ökuréttindum suður Strandgötu í Hafnarfirði við Lækjargötu, þar sem lögregla stöðvaði aksturinn.

14. Miðvikudaginn 16. september ekið vinnuvélinni EA-0011 sviptur ökuréttindum norður Hvaleyrabraut í Hafnarfirði við hús nr. 29, þar sem lögregla stöðvaði aksturinn.

15. Þriðjudaginn 22. september ekið bifreiðinni LH-489 sviptur ökuréttindum suður Skemmuveg í Kópavogi, þar sem lögregla stöðvaði aksturinn.

16. Fimmtudaginn 24. september ekið bifreiðinni Ö-1718 sviptur ökuréttindum norður Fornubúðir í Hafnarfirði við verslunina Krónuna, þar sem lögregla stöðvaði aksturinn.

Eru brot þessi talin varða við 1. mgr. 48. gr., og varðandi ákærulið 1, 2 og 3 einnig við 1. mgr. 63. gr. og 1. mgr. 93. gr., og varðandi ákærulið 11 einnig við 2. mgr. 73. gr., allt sbr. 1. mgr. 100. gr., umferðaralaga nr. 50/1987.

III.

Umferðar- og fíkniefnalagabrot, með því að hafa aðfaranótt föstudagsins 17. júní ekið bifreiðinni R-78388 undir áhrifum ávana- og fíkniefna óhæfur til að stjórna henni (amfetamín í blóði 700 ng/ml) við álverið í Straumsvík þar sem lögregla stöðvaði aksturinn jafnfram haft í vörslum sínum 4,39 g amfetamíni sem fundust við leit lögreglu.

Er þetta talið varða við 1. gr., sbr. 2. mgr., 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006 og við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006, og einnig er krafist að ofangreind fíkniefni verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Í þinghaldinu hinn 9. október sl. féll sækjandi frá ákærulið 1 í ákæru, dags. 10. mars 2009, og 16. lið II. kafla ákærunnar frá 9. október 2009.

Farið var með mál þetta samkvæmt 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt sakavottorði á ákærði að baki töluverðan sakaferil allt frá árinu 1997 og hefur hann verið dæmdur sautján sinnum, aðallega vegna brota á umferðarlögum og fíkniefnalöggjöf, en einnig vegna hegningarlagabrota. Þannig gekkst ákærði, með lögreglustjórasáttum 5. september 2007 og 26. mars 2008, undir að greiða sektir vegna fíkniefnabrota. Með viðurlagaákvörðun 21. maí 2008 gekkst ákærði svo undir að greiða 350.000 króna sekt, meðal annars vegna fíkniefnaaksturs, og að verða sviptur ökurétti í 2 ár og 6 mánuði frá 19. júní 2008. Þá hlaut hann hinn 16. febrúar 2009 200.000 króna sektardóm vegna fíkniefnaaksturs, auk þess að vera sviptur ökurétti í 2 ár frá 19. desember 2010. Loks var ákærða, með dómi hinn 22. apríl sl., gert að sæta fangelsi í 2 mánuði, skilorðsbundið í 2 ár, vegna þjófnaðar. Ákærði hefur nú verið sakfelldur fyrir að hafa þrívegis ekið undir áhrifum ávana- og fíkniefna. Teljast tvö brotin, hinn 22. janúar og 17. júní sl., vera ítrekun öðru sinni. Þá verður refsing vegna fíkniefnaakstursins 28. apríl 2008 ákveðin sem hegningarauki við viðurlagaákvörðunina frá 21. maí 2008, auk framangreindra dóma frá 16. febrúar og 29. apríl 2009, og refsing vegna fíkniefnaakstursins hinn 22. janúar sl. ákveðin sem hegningarauki við tvo síðastgreindu dómana. Ákærði er nú einnig sakfelldur fyrir að hafa í 21 skipti ekið ökutæki þrátt fyrir að vera sviptur ökurétti, auk ýmissa annarra umferðarlagabrota. Teljast sviptingarakstursbrotin vera ítrekun öðru sinni. Verður refsing vegna þessara síðastgreindu brota auk fíkniefnabrotanna þriggja, ákvörðuð að hluta sem hegningarauki við þær refsiákvarðanir sem raktar hafa verið hér að framan, allt frá 5. september 2007. Með þeim fjórtán umferðarlagabrotum sem tilgreind eru í 3. til 16. tl. II. kafla og í III. kafla ákæru, dags. 9. október 2009, hefur ákærði rofið skilorð framangreinds dóms frá 22. apríl sl. Verður sá dómur því tekinn upp og ákærða gerð refsing í einu lagi vegna beggja málanna með vísan til 60. gr., sbr. 77. gr., almennra hegningarlaga. Að þessu öllu virtu, og einnig með vísan til 78. gr. almennra hegningarlaga, þykir refsing ákærða hæfilega ákveðin fangelsi í 12 mánuði. Þá verður ákærði sviptur ökurétti ævilangt.

Upptæk eru gerð 10,08 g af amfetamíni og 20 töflur af MDMA.

Ákærði greiði 249.843 krónur í útlagðan sakarkostnað og 136.950 krónur, að meðtöldum virðisaukaskatti, í þóknun til skipaðs verjanda síns, S-kk-ef S-kk-ef hæstaréttarlögmanns.

Dóm þennan kveður upp Á-kk-nf M-kk-nf héraðsdómari.

D ó m s o r ð:

Ákærði, Á-kk-nf H-kk-nf, sæti fangelsi í 12 mánuði.

Ákærði er sviptur ökurétti ævilangt.

Upptæk eru gerð 5,69 g af amfetamíni og 20 töflur af MDMA.

Ákærði greiði 386.793 krónur í sakarkostnað, þar með talda þóknun skipaðs verjanda síns, S-kk-ef S-kk-ef hæstaréttarlögmanns, 136.950 krónur.

Á-kk-nf M-kk-nf